केंद्रीय रिजर्व पुलिस बल (सीआरपीएफ) और राजकमल प्रकाशन ने राष्ट्रीय राजधानी क्षेत्र गुरुग्राम (हरियाणा) के कादरपुर स्थित सीआरपीएफ अकादमी में लेखक-पाठक-संवाद का आयोजन किया, जिसमें साहित्य प्रेमियों को कविता पाठ, कथा पाठ, शेरो-शायरी एवं गजलों का आनंद लेने का मौका मिला. साहित्य के क्षेत्र में इस तरह की यह अनोखी पहल थी, जिसमें कुछ जाने माने लेखक के साथ-साथ सेवानिवृत्त पुलिस वालों ने भी भाग लिया. तीन घंटे चले कार्यक्रम में हिंदी साहित्य की सभी विधाओं की उत्कृष्ट रचनाएं पेश की गईं और उन पर जमकर चर्चा हुई.